text: Mand anholdt efter kærestes død
  11 oktober 2011 kl. 07.03
  En 40-årig mand fra Bredsten ved Vejle er blevet anholdt i forbindelse med hans 47-årige kærestes død.
  Manden ringede fredag klokken 03.50 til alarmcentralen, fordi han fandt kvinden liggende livløs i sengen ved siden af sig.
  Ambulancelægen, som kom til stedet, forsøgte genoplivning, men uden resultat. Det skriver Vejle Amts Folkeblad i dag.
  Efter at kvinden i løbet af weekenden er blevet obduceret, kunne det konstateres, at hun havde talrige ribbensbrud, sammenklappet lunge og ødelagt milt. Der var også tegn på en del skader af ældre dato, og det er baggrunden for, at den 40-årige blev anholdt under mistanke for, at det er ham, der har slået kvinden så meget, at hun døde af det.
  De første afhøringer i sagen har vist, at den 47-årige kvinde på det seneste er faldet en del. Det formodes derfor, at hun har været udsat for vold over et længere tidsrum.
  Manden blev anholdt uden dramatik igår eftermiddags. 
  Ved fremstillingen i retten ventes det, at han vil blive sigtet for drab, subsidiært vold med døden til følge.
  